2. naloga (drugi dan)

Sodeluj pri pripravi kosila. Veliko lahko narediš namesto svoje mamice, očka, babice. Pomagaj nabirati regrat, pojdi v klet ali shrambo kaj iskat ipd. Pred kosilom pripravi mizo. Poigraj se s pripravo pogrinjka in z zlaganjem prtičkov. Seveda ne pozabi na umivanje rok. Pojej, kar ste skuhali in pri jedi upoštevaj bonton. Tukaj je nekaj pravil:

* Ne govori s polnimi usti.
* Ne mahaj z vilicami in nožem med pogovorom.
* Ne trebi si zob s vžigalicami in drugimi ostrimi predmeti.
* Ne razteguj se čez celo mizo, da bi nekaj dosegel.
* Krožnika ne prinašaj k ustom.
* Ne pomakaj v krožnike in sklede.

Po kosilu pomagaj pri pospravljanju in brisanju mize, pomivanju posode ali zlaganju posode v pomivalni stroj.

Ti ali kdo od odraslih naj fotografira pripravljeno mizo ali jedi. Fotografijo pričakujem na svojem elektronskem naslovu.

Po kosilu pojdi na sveži zrak in sonce.

